पहलवानों के समर्थन में पहुंचे; DCP बोले- जत्था जल्दबाजी में था, 20 मई तक सरकार को अल्टीमेटम
WFI President Controversy Vs Wrestlers Protest भारतीय कुश्ती संघ (WFI) के अध्यक्ष बृजभूषण शरण सिंह की गिरफ्तारी के लिए धरने पर बैठे पहलवानों का आज सोमवार को 16वां दिन है। रविवार को धरना स्थल पर खापों की महापंचायत हुई। जिसके बाद खिलाड़ियों को संयुक्त किसान मोर्चा का खुले तौर पर साथ और समर्थन मिला है।
भारतीय कुश्ती संघ (WFI) के अध्यक्ष बृजभूषण सिंह की गिरफ्तारी के लिए दिल्ली में पहलवानों के धरने का आज 16वां दिन है। आज किसानों का बड़ा जत्था जंतर-मंतर पर पहलवानों का समर्थन करने पहुंचा। यहां धरना स्थल से कुछ दूरी पहले ही पुलिस ने हैवी बैरिकेडिंग की हुई है, जिसे तोड़ते हुए किसान आगे की और बढ़े व खिलाड़ियों से मुलाकात की।
सोशल मीडिया पर पुलिस और किसानों के बीच तनातनी की खबरें चलने लगीं। जिसके बाद दिल्ली पुलिस के DCP ने ट्वीट किया।
उन्होंने कहा कि किसानों के एक ग्रुप को जंतर-मंतर ले जाया गया। वह धरना स्थल पर पहुंचने की जल्दी में थे, उनमें से कुछ बैरिकेड्स पर चढ़ गए। इससे बैरिकेड नीचे गिर गए और फिर किसानों ने उन्हें हटा दिया गया।
जंतर-मंतर पर बैरिकेड हटाने की फोटो:-
हरियाणा भाजपा के प्रदेश अध्यक्ष ओम प्रकाश धनखड़ ने कहा कि उनकी गत दिवस देश के खेल मंत्री अनुराग ठाकुर से बातचीत हुई थी। उन्होंने उनसे आग्रह किया है कि धरने पर जो बेटियां बैठी हैं, वह हमारे हरियाणा का गौरव हैं। उन्हें जल्द से जल्द न्याय मिले। जिस पर खेल मंत्री ने उन्हें न्याय दिए जाने का आश्वासन दिया है।
सरकार को 20 मई तक का अल्टीमेटम
गौरतलब है कि रविवार को जंतर-मंतर पर हुई हरियाणा, पश्चिमी UP और राजस्थान के खाप नेताओं की महापंचायत में रेसलर्स के धरने का समर्थन किया गया था। इस महापंचायत में पंजाब के किसान संगठन भी शामिल हुए। खाप महापंचायत में बृजभूषण सिंह पर कार्रवाई के लिए सरकार को 20 मई तक का अल्टीमेटम दिया गया। ऐसा न होने पर 21 मई को दोबारा महापंचायत बुलाकर बड़ा फैसला लिया जाएगा।
महापंचायत के बाद किसान नेता राकेश टिकैत ने बताया था कि इस आंदोलन को खिलाड़ियों की कमेटी ही चलाएगी, लेकिन हर खाप रोजाना अपने 11-11 सदस्य रेसलर्स के समर्थन में जंतर-मंतर पर भेजेगी। यह लोग सुबह से शाम तक खिलाड़ियों के साथ रहेंगे।
समर्थन में आए तीनों सचिवों पर एक्शन
इस बीच, हरियाणा एमेच्योर कुश्ती संघ (HWA) ने राज्य में झज्जर, नूंह और हिसार की जिला कुश्ती इकाई के सेक्रेटरी को सस्पेंड कर दिया है। यह कार्रवाई फेडरेशन की गाइडलाइन के उल्लंघन और रेसलर्स के समर्थन में जंतर-मंतर पर जाने की वजह से की गई। इसके साथ हिसार में मिर्चपुर की भगत सिंह कुश्ती एकेडमी को भी निलंबित कर दिया है।
HWA के प्रदेशाध्यक्ष रोहतास नांदल और महासचिव राकेश WFI अध्यक्ष बृजभूषण सिंह के गुट से ही ताल्लुक रखते हैं।
पहलवानों को 4 महिला संगठनों का समर्थन
पहलवानों को 4 महिला संगठनों अखिल भारतीय लोकतांत्रिक महिला संघ (AIDWA), भारतीय महिला राष्ट्रीय संघ (NFIW), अखिल भारतीय महिला सांस्कृतिक संगठन (AIMSS) और अखिल भारतीय अग्रगामी महिला संगठन (AIMS) ने भी समर्थन दिया है।
दिल्ली पुलिस से झड़प हो चुकी
रेसलर्स के धरने को लेकर दिल्ली पुलिस की उनसे झड़प हो चुकी है। कुछ दिन पहले बारिश के बाद रेसलर जंतर-मंतर पर सोने के लिए चारपाइयां ला रहे थे। दिल्ली पुलिस ने उन्हें ऐसा करने से रोक दिया जिसके बाद उनमें झड़प हुई। रेसलर्स ने आरोप लगाया कि दिल्ली पुलिस के कुछ कर्मचारी नशे में थे।
23 अप्रैल से धरने पर पहलवान
बृजभूषण शरण सिंह के खिलाफ पहलवान 23 अप्रैल से धरने पर बैठे हैं। पहलवानों ने बृजभूषण पर यौन उत्पीड़न का आरोप लगाया है और उनकी गिरफ्तारी की मांग कर रहे हैं। पहलवानों की शिकायत पर दिल्ली पुलिस ने बृजभूषण पर दो FIR दर्ज कर ली हैं।
ये खबरें भी पढ़ें:- 
रेसलर्स के समर्थन में खापों की चेतावनी: 20 मई से पहले बृजभूषण की गिरफ्तारी करें, वर्ना 21 से बड़ा आंदोलन 
भारतीय कुश्ती महासंघ (WFI) के अध्यक्ष बृजभूषण सिंह की गिरफ्तारी के लिए पहलवानों का दिल्ली के जंतर-मंतर पर धरना आज 15वें दिन भी जारी है। जंतर-मंतर पर रविवार को देशभर की खापों की महापंचायत भी हुई। साढ़े 4 घंटे चली इस महापंचायत में बृजभूषण की गिरफ्तारी के लिए सरकार को 15 दिन का अल्टीमेटम दिया गया (पढ़ें पूरी खबर)
बृजभूषण बोले- बजरंग-विनेश का खेल खत्म हो चुका:WFI अध्यक्ष ने कहा- 12 साल में किसी पर बुरी नजर नहीं डाली, हुड्‌डा ने प्रियंका गांधी को गुमराह किया
दिल्ली में जंतर-मंतर पर आज पहलवानों के समर्थन में खापों की महापंचायत है। इसमें भारतीय कुश्ती संघ (WFI) के अध्यक्ष बृजभूषण शरण सिंह की गिरफ्तारी को लेकर रणनीति बनाई जाएगी। इसी बीच बृजभूषण ने एक वीडियो जारी किया है, जिसमें उन्होंने कहा कि बजरंग पूनिया और विनेश फोगाट का खेल खत्म हो चुका है। (पढ़ें पूरी खबर)
कुंडली-सिंघु बॉर्डर पर 5 किलोमीटर लंबा जाम 
हरियाणा की खाप पंचायतों द्वारा पहलवानों के समर्थन में रविवार को दिल्ली कूच करने के फैसले के बाद दिल्ली पुलिस अलर्ट मोड पर है। कुंडली-सिंघु बॉर्डर पर भारी पुलिस फोर्स तैनात किया गया है। पुलिस के जवानों के साथ ही CRPF व अन्य कई सुरक्षा एजेंसी के जवान दिल्ली की तरफ जाने वाली हर गाड़ी की गहनता से जांच कर रहे हैं (पूरी खबर पढ़ें)
जंतर-मंतर पर रेसलर्स का धरना: FIR में बृजभूषण पर आरोप- सांस लेने का पैटर्न चेक करने के बहाने पेट-छाती को छुआ, जबरन गले लगाया
भारतीय कुश्ती महासंघ (WFI) के अध्यक्ष बृजभूषण शरण सिंह के खिलाफ विनेश फोगाट, बजरंग पूनिया और साक्षी मालिक की अगुआई में दिल्ली के जंतर-मंतर पर रेसलर्स का धरना 14वें दिन भी जारी है। बृजभूषण के खिलाफ 10 दिन पहले दिल्ली के कनॉट प्लेस थाने में रेसलर्स की शिकायत पर सेक्सुअल हैरेसमेंट और पॉस्को एक्ट का केस दर्ज हुआ (पढ़ें पूरी खबर)